Държавен вестник, бр. 39, 2023 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  39
га само ако по време на обсъждането не са 
направени предложения за изменение или 
допълнение на законопроекта.
(3) На първо гласуване законопроектът 
се разглежда, след като Народното събра­
ние изслуша доклада на водещата комисия, 
докладите на други комисии, на които той е 
бил разпределен, ако такива са постъпили, и 
становището на вносителя в рамките на 10 
минути. Докладите на другите комисии може 
да се представят и в резюме. Когато законо­
проектът е внесен от Министерския съвет, се 
представя от член на Министерския съвет.
(4) При първото гласуване законопроектът 
се обсъжда по принцип и в цялост. Народните 
представители се произнасят по основните 
положения на законопроекта.
Чл. 78. (1) Постоянните комисии обсъждат 
едновременно всички законопроекти, урежда­
щи една и съща материя, внесени в Народното 
събрание до деня, в който водещата комисия 
започва обсъждането. Тези законопроекти се 
обсъждат едновременно от Народното събра­
ние. То ги гласува поотделно. Когато някой 
от законопроектите е свързан с въвеждане на 
изисквания на правото на Европейския съюз 
или със започната процедура за неизпълнение 
на задължения, произтичащи от правото на 
Европейския съюз, той може да не се обсъжда 
и гласува едновременно с другите законопро­
екти. Изречение първо не се прилага и когато 
водещата комисия с мнозинство две трети от 
членовете на комисията е приела решение 
някой от законопроектите да се гледа отделно.
(2) Когато на първо гласуване са приети 
повече от един законопроект, уреждащи една 
и съща материя, водещата комисия с учас­
тието на вносителите на приетите на първо 
гласуване законопроекти изготвя от тях един 
общ законопроект в срок 14 дни. Народни­
те представители може да правят писмени 
предложения по общия законопроект след 
съобщаването му от председателя на Народ­
ното събрание.
Чл. 79. (1) Законопроект, който е отхвър­
лен на първо гласуване, може да бъде внесен 
и разгледан повторно само след промени в 
основните му положения, което се отразява 
в мотивите, и не по-рано от три месеца след 
отхвърлянето му. Изречение първо не се 
прилага, когато законопроектът е свързан с 
въвеждане на изисквания на правото на Ев­
ропейския съюз или със започната процедура 
за неизпълнение на задължения, произтичащи 
от правото на Европейския съюз.
(2) Разпоредби на законопроект, който е 
отхвърлен на първо гласуване, не може да 
бъдат внесени и разгледани повторно по реда 
на чл. 80, ал. 1, ако не са спазени условията 
по ал. 1, с изключение на тези, които се от­
насят до редакционни или правно-технически 
поправки.
(3) Предложения, направени по реда на 
чл. 80, ал. 1, които са отхвърлени от Народ­
ното събрание, не може да бъдат внесени и 
разгледани повторно като законопроект, ако 
не са спазени условията по ал. 1, с изключение 
на тези, които се отнасят до редакционни или 
правно-технически поправки.
Чл. 80. (1) Народните представители могат 
да правят писмени предложения за изменения 
и допълнения в приетия на първо гласуване 
законопроект или изработения общ законо­
проект съгласно чл. 78, ал. 2 в 7-дневен срок 
от приемането му, съответно от съобщаването 
му на народните представители, които се аргу­
ментират. Предложенията се правят по реда на 
чл. 71, ал. 1, т. 1. Предложения, които излизат 
извън предметния обхват на приетия на първо 
гласуване законопроект, не се разглеждат и 
гласуват по същество. Комисията се произнася 
за недопустимост с решение. Предложенията 
се отправят чрез председателя на Народното 
събрание до председателя на водещата комисия 
и се вписват в публичен регистър на Народното 
събрание. По изключение Народното събра­
ние може да реши този срок да бъде удължен 
най-много с три седмици или намален, но не 
по-кратък от три дни.
(2) Предложенията по ал. 1 не може да се 
отнасят до законодателни актове, различни от 
тези, чието изменение или допълнение е пред­
ложено с внесения законопроект, с изключение 
на такива, които се отнасят до редакционни или 
правно-технически поправки. За допустимостта 
комисията се произнася с решение.
(3) При внасяне на предложения по ал. 1 
по законопроекти, свързани с въвеждане на 
изисквания на правото на Европейския съюз, 
или със започната процедура за неизпълнение 
на задължения, произтичащи от правото на 
Европейския съюз, народните представители 
посочват причините за приемането, целите и 
очакваните резултати и прилагат анализ за 
съответствие с правото на Европейския съюз. 
По предложенията председателят на водещата 
комисия изисква становище от Министерския 
съвет или от съответния ресорен министър. 
Член 74, ал. 2 и чл. 75 се прилагат съответно.
(4) Проектът на доклад за второ гласуване 
се публикува на сайта на водещата комисия 
на интернет страницата на Народното съ­
брание в еднодневен срок след изтичане на 
срока по ал. 1.
(5) Комисия, на която законопроектът е 
бил разпределен на първо гласуване, може да 
проведе обсъждане на внесените предложения 
по ал. 1 по предложение на председателя си. 
В резултат на обсъждането се изготвя доклад, 
който се представя на водещата комисия. 
Заседанието по изречение първо се провежда 
преди заседанието на водещата комисия за об­
съждане на законопроекта на второ гласуване.
(6) По предложенията, внесени от народни 
представители, председателят на водещата 
комисия изисква становище от Министерския 
съвет или от съответния ресорен министър. 
Член 74, ал. 2 и чл. 75 се прилагат съответно.